АҞӘА, нанҳәа 24 - Sputnik. Ашьҭазаара зхалаҳәоу Урыстәыла атәылауаҩ даанкылоуп Краснодартәи атәылаҿацә иатәу Афедералтә шәарҭадаратә маҵзура иатәу Аҳәаахьчаратә усбарҭа аусзуҩцәа, абри атәы аанацҳауеит аусбарҭа апресс-маҵзура.
Иааныркылаз ауаҩԥсы Урыстәыла Ашьаустә закәанеидкыла ахәҭаҷ 228 "Мҽхакы ҭбаала анаркотикатә маҭәашьарқәа изакәанымкәа реикәыршара" ахәҭа 2 аҟны иазгәаҭоу ацәгьоура иуит.
Иара ишьҭазааз аусбарҭа дрырҭеит ишьақәыргылоу аԥҟарала, уи иганахьала наҟ-наҟ иаҭаху ашьаусԥшааратә усмҩаԥгатәқәа нап рыларкуеит.
Иара убас иазгәаҭоуп 2020 шықәсазы аԥсуа-аурыс ҳәааҿы иҟоу агәаҭара-аушьҭратә ҭыԥқәа рҿы Аҳәаахьчаратә усбарҭа иаанарԥшхьеит афедералтә, жәларбжьаратә, аҳәынҭқаррабжьаратә шьҭазаара зхалаҳәоу 60-ҩык ахаҿқәа.
Иара убас шәаԥхьар ҟалоит:
- Украина атәылауаҩ илтәым ашәҟәала Аԥсны аҳәаа дахысырц даҿын
-
Аԥсни Урыстәылеи рҳәааҟны дааныркалеит Урыстәыла изышьҭаз ауаҩы